kardosdrur/scandi-wiki huggingface dataset:
Morten Albæk

Morten Nødgaard Albæk (født 28. juli 1975 i Uggerby) er filosof, forfatter og erhvervsmand. Han er stifter af virksomheden Voluntās .

Uddannelse 
Morten Albæk er cand.mag. i historie og filosofi fra Aarhus Universitet. Han har været adjungeret professor ved Institut for Læring og Filosofi ved Aalborg Universitet siden 2008-2019.

Karriere 
Morten Albæk indledte sin professionelle karriere i Danske Bank inden for marketing og forretningsudvikling og endte som underdirektør med ansvar for koncernens afdeling for Idéudvikling & Innovation.

I 2009 blev han medlem af koncernledelsen i Vestas og direktør for marketing, kommunikation og corporate relations i virksomheden, der er en af verdens største vindmølleproducenter.

I 2015 forlod han Vestas og stiftede rådgivningsselskabet Voluntas, som han i dag er CEO for.

Morten Albæk er bestyrelsesformand for universitetet Designskolen Kolding, sidder i Advisory Boardet for Holly & Sam Bransons fond Big Change og er medlem af flere virksomhedsbestyrelser.

International anerkendelse 

 Reklame- marketing- og medienetværket The Internationalist har kåret Morten Albæk blandt de 100 mest indflydelsesrige marketingfolk i verden fem gange i træk; senest i juli 2015. Senest i 2020 har The Internationalist placeret Morten Albæk på deres liste over ‘20 Inspiring Marketers of the First 20 Years of the 21st Century’ (2020) som én af blot to europæere.
 Det globale energimedie Recharge har ham som en af 40 ledere under 40, som aktivt driver udvikling inden for vedvarende energi.
 I 2014 kom Morten Albæk på det amerikanske medie Fast Companys liste over de 1.000 mest kreative erhvervsfolk på den globale erhvervsscene, der også tæller navne som Mark Zuckerberg, Bill Gates, Jeff Bezos og Marissa Mayer.

Privat 
Morten Albæk bor i Aarhus. Han har tidligere været gift og har tre børn, men flyttede i 2023 for sig selv.

Bøger 
Morten Albæk har skrevet 5 bøger:

Den nyeste bog hedder “Falske sandheder i livet” (2022)

 "Ét liv Én tid Ét menneske - Hvordan vi glemte at leve et meningsfuldt liv", Gyldendal (2018). Bogen er trykt i 10 oplag og er blevet læst, lånt og læst af 100.000 mennesker. Bogen udkom på engelsk i oktober 2019 under titlen ’One Life: How we forgot to live meaningful lives’ og på ukrainsk i december 2020, og oversættelser er undervejs til norsk, russisk, koreansk, fransk, serbisk m.fl. Morten Albæk vandt i 2020 lydbogsprisen Mofibo Award for i kategorien Dokumentar & Biografi.
 "Det gennemsnitlige menneske", Gyldendal (2013)
 "Nedslag – mellem det vi siger, og det vi gør", Gyldendal (2008)
 ”Generation fucked up?”, Gyldendal (2005)

Kilder 

Filosoffer fra Danmark
Erhvervsfolk fra Danmark
Debattører fra Danmark
Dansksprogede forfattere fra Danmark
Personer i Kraks Blå Bog
Publius Septimius Geta

Publius Septimius Geta (født 7. marts 189, død december 211) var en romersk kejser af det severiske dynasti, der regerede sammen med sin far Septimius Severus og sin bror Caracalla fra 209 til sin død i 211.

Geta var den yngste af Septimius Severus' to sønner med Julia Domna.
Geta og den ældre bror Caracalla havde et anspændt forhold allerede fra barnsben. Da Septimius døde i York i England i starten af 211, blev de to brødre udråbt til kejsere af Rom. Samme år lod Caracalla Geta myrde. Da Geta var død,  forbandede Caracalla hans minde og beordrede hans navn fjernet fra alle inskriptioner. Derefter udrensede han ifølge samtidige kilder 20,000 af Getas støtter.

Kejsere fra Romerriget
Khojaly-massakren

Khojaly-massakren refererer til drabene på 613 civile aserbajdsjanere, heraf 106 kvinder og 83 børn, i byen Khojaly den 25. februar 1992. Ifølge Aserbajdsjan, Memorial, Human Rights Watch (HRW) og andre internationale observatører, blev massakren gennemført af etniske armenske soldater, angivelig med hjælp af de russiske styrker under konflikten om Nagorno-Karabakh. Ifølge en rapport fra HRW opstod myrderierne, da et stort antal beboere, fulgt af nogle få tilbagetrækkende soldater, flygtede fra byen, da den blev erobret af armenske styrker. Da de nærmede sig grænsen til Aserbajdsjan, blev de angrebet og beskudt af armenske styrker ved en militær post.

Eksterne henvisninger 

Massakrer i Aserbajdsjan
Aserbajdsjan i 1992
Diadumenian

Marcus Opellius Antoninus Diadumenianus eller Diadumenian (død 218) var søn af den romerske kejser Macrinus, der var kejser fra i 14 måneder fra 217 til 218. Han herskede sammen med faderen først med titlen Cæsar, derefter med titlen Augustus.

Diadumenian fik kort tid til at nyde sin position, for romerske legioner stationeret i Syrien gjorde oprør og udråbte Elagabalus som kejser. Da Macrinus blev slået ved Antiochia 8. juni 218, forsøgte Diadumenian at flygte til Parthien, men blev fanget og dræbt. Hans hoved blev skåret af og givet til Elagabalus som trofæ.

Kejsere fra Romerriget
Tjek fødselsår
Henrettede Romerske kejsere
Lawrence Alma-Tadema

Sir Lawrence Alma-Tadema (født 8. januar 1836, død 25. juni 1912) var en af de mest kendte victorianske malere. Han blev født i Dronrijp i Nederlandene, men flyttede til London i 1870 og blev der resten af sit liv.
Han malede klassiske motiver og blev kendt for sine skildringer af Romerrigets dekadence og luksus med hovedpersonerne malet i fantastiske paladser eller med en blå middelhavshimmel som baggrund.

Eksterne henvisninger 

Malere fra England
Medlemmer af Royal Academy of Arts
Briter i 1800-tallet
Briter i 1900-tallet
Britpop

Britpop, betegnelse for undergenren af alternativ rock, som var særligt fremherskende i 1990'erne, hvor den talte bands som Suede, Oasis, Pulp, Blur, The Verve og Radiohead.

Britpoppen har ikke én enslydende sound. Selv om britpoppen har sine rødder i den britiske indie-scene, var britpoppen i særdeleshed kommerciel. Britpoppen opstod som en reaktion på musikalske og kulturelle trends i de sene 1980'ere og tidlige 1990'ere – hovedsagligt som reaktion på grunge-fænomenet fra USA. På trods af britpop-kunstnernes kommercielle succes i resten af Europa og for nogles vedkommende også i USA, uddøede britpoppen som fænomen med årstusindeskiftet.

Tidslinie for britpop-bands 
Dette er en liste over bands, der har haft væsentlig indflydelse på britpop'en.

De grønne bands er opløst. De orange bands er stadigt aktive (i august 2010).

Litteratur 
 Cavanagh, David. The Creation Records Story: My Magpie Eyes Are Hungry for the Prize, 2001.
 Harris, John. Britpop!: Cool Britannia and the Spectacular Demise of English Rock, 2004. 
 Harris, John. "Modern Life is Brilliant!" NME. January 7, 1995.
 Live Forever: The Rise and Fall of Brit Pop. Passion Pictures, 2004.

Eksterne henvisninger 
 All Music Guide-artikel om britpop
 BBC News' artikler om britpoppens 10 års-jubilæum

Musikgenrer
Aalborg Rådhus

Aalborg Rådhus, opført i 1762 i senbarokstil, dannede indtil 1912 rammen om Aalborg Kommunes administration, men anvendes i dag udelukkende til vielser og repræsentative formål. Over indgangsdøren ses Frederik den 5.'s valgsprog "Forsigtig og Bestandig".

Rådhuset ligger på Gammeltorv i Aalborg Centrum.

Rådhus
Rådhus
Fredede rådhuse i Danmark
Etableret i 1762
Ærtetræ

Ærtetræ (Caragana) er en slægt med ca. 80 arter, der udbredt i Asien og Østeuropa med centrum på buskstepperne i Centralasien. Det er løvfældende buske eller småtræer med væksten fordelt på langskud og blomsterbærende kortskud. Slægten har ligefinnede blade bestående af små småblade og tornagtige akselblade. De gule blomster sidder enkeltvis eller få sammen. Frugterne er slanke bælge.

 Sibirisk ærtetræ (Caragana arborescens)
 Dværgærtetræ (Caragana pygmaea)

Ærteblomst-familien
Sibirisk ærtetræ

 
Sibirisk ærtetræ (Caragana arborescens) er en løvfældende busk med en stift opret vækst og næsten rette grene.

Beskrivelse 
Planten danner først langskud, som derefter sætter vorteagtige kortskud. Barken er først lysegrøn og behåret. Senere bliver den glat og grøn, og til sidst er den gulligt grøn med tynde afskalninger. 

Knopperne sidder spredt (på langskud), og de er grågrønne og lidt lasede at se på. Bladene er ligefinnede med omvendt ægformede og helrandede småblade. Ved bladfoden sidder parvise og omdannede, tornagtige akselblade. Over- og underside er ensartet lysegrønne. 

Blomstringen sker i maj, og de gule blomster sidder få sammen på kortskuddene. De er formet som typiske ærteblomster. Frugterne er smalle bælge, der rummer sortbrune, hårde frø.

Rodnettet består af en kraftig pælerod med vidtstrygende siderødder. Planten er afhængig af en symbiose med knoldbakterier (Rhizobia).

Højde x bredde og årlig tilvækst: 4 x 3 m (50 x 30 cm/år).

Hjemsted 
Arten er naturligt udbredt i Centralasien, men er desuden naturaliseret i andre tørre, tempererede områder (f.eks. prærierne i Nordamerika). 

Den nedre grænse for nåleskovene i Altaibjergene ligger i højder mellem 600 og 900 m over havet. Her vokser sibirisk ærtetræ sammen med Actaea erythrocarpa, fjerbregne, hasselurt, kvalkved, alm. mangeløv, alm. røn, Caragana frutex, druehyld, finsk rose, hindbær, klitrose, kvastspiræa, Lonicera altaica, sibirisk lærk, skovfyr, skovgaltetand og solbær.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Gule blomster
Buske
BitTornado

BitTornado er en bittorrent-klient.

Se også 
 Sammenligning af BitTorrent software

Eksterne henvisninger 
 Hjemmeside for BitTornado

Referencer 

Frie fildelingsprogrammer
Internet-software til Linux
Internet-software til OS X
Internet-software til Windows
Visual Prolog

Visual Prolog, tidligere kendt som PDC Prolog og Turbo Prolog, er en dansk produceret, stærkt typet, objektorienteret udvidelse af Prolog. Som Turbo Prolog blev det markedsført af softwaregiganten Borland, men nu markedsføres og udvikles det af det danske firma Prolog Development Center (PDC) som oprindeligt udviklede det.

Visual Prolog programmer oversættes, hvor det ellers er almindeligt at logik-programmeringssprog fortolkes.

Kernen i Visual Prolog er Horn-klausuler som i traditionel Prolog, men modsat traditionel Prolog har Visual Prolog altid været stærkt typet. Siden version 6.0 har sproget været fuldt objektorienteret, og i version 7.0 blev parametrisk polymorfi introduceret.

Towers of Hanoi eksempel 

class hanoi 
   predicates 
       hanoi : (unsigned N). 
end class hanoi 
 
implement hanoi 
   domains 
       pole = string. 
 
   clauses 
       hanoi(N) :- move(N, "venstre", "midterste", "højre"). 
 
   class predicates 
       move : (unsigned N, pole A, pole B, pole C). 
   clauses 
       move(0, _, _, _) :- !. 
       move(N, A, B, C) :- 
           move(N-1, A, C, B), 
           stdio::writef("flyt en skive fra stang % til stang %\n", A, B), 
           move(N-1, C, B, A). 
end implement hanoi 
 
goal 
   console::init(), 
   hanoi::hanoi(4).

Se også 
 Prolog (programmeringssprog)
 Objektorienteret programmering, herunder Polymorfi

Eksterne kilder/henvisninger 
 Visual Prolog  hjemmeside
 PDC hjemmeside
 Logic programming, engelsk Wiki-side om logical programming, programmering ud fra logiske principper

Programmeringssprog
Udviklingsværktøjer
Bente Dalsbæk

Bente Dalsbæk (f. 1966) er en dansk jurist, radiovært, forfatter og journalist.

Hun har arbejdet hos DSB og Trafikministeriet og gennem ti år som udvalgssekretær i Folketinget og taleskriver for Folketingets skiftende formænd. Desuden har hun arbejdet som kommunikationsrådgiver, ordstyrer og foredragsholder. Hun var i syv år fast kommentator i Berlingske Tidendes 'Indspark'.

Efter Muhammedkrisen skrev hun bogen Med underkop – Livet med min muslimiske svigermor om mødet med sin daværende samlevers mor og familie, og sidenhen debatbogen 'Med eller uden skræl' om drengeomskæring.

Bente Dalsbæk har tidligere været vært på P1 Debat i Danmarks Radio, hvor hun også har været vært for aktualitetsmagasinet DR2Nu.

Bente Dalsbæk har tidligere været gift med politikeren Naser Khader.

Værker 
 2006 – Med underkop – Livet med min muslimiske svigermor. Ekstra Bladets forlag, København. 
 2009 – Med eller uden skræl: en debatbog om drengeomskæring.

Eksterne henvisninger 
 Bente Dalsbæk på Athenas hjemmeside
 Danmarks Radio (udsendelse fra 20. november 2006)
 Jeg savner Nyboder hver dag, Kristeligt Dagblad, den 20. juli 2012
 Khaders kone: Det har sin pris fyens.dk 18. marts 2007

Jurister fra Danmark
Journalister fra Danmark
Selvbiografer fra Danmark
Dansksprogede forfattere fra Danmark
Rockwell (skala)

Rockwell (skala), er en international hårdhedsskala til angivelse af overflade-hårdhed af metaller. Måleenheden er Hardness Rockwell (HR). Skalaen er mest brugt i USA.

Der er forskellige skalaer A, B, C, D, E, F, G, H, K, N og T, hvoraf B- og C-skalaerne er mest brugt, benævnt henholdsvis HRB og HRC.

Fastlæggelsen af et materiales hårdhed foretages ved indtrykning af en hærdet stål- eller diamantkegle i det relevante materiale og på grundlag af kegle-specifikation, tryk og efterfølgende måling af indtrykning bestemmes en skalaværdi.

Hele processen kan være automatiseret ved brug af dertil indrettede instrumenter.

Internationale standarder 
 ISO 6508-1: Metallic materials – Rockwell hardness test – Part 1: Test method (scales A, B, C, D, E, F, G, H, K, N, T)
 ASTM E18: Standard methods for rockwell hardness and rockwell superficial hardness of metallic materials

Se også 

 Brinell (skala)
 Knoop (skala)
 Mohs (skala)
 Vickers (skala)
 Shore durometer
 Hårdhed

Metallurgi
Skalaer
La Campanella

La Campanella (Klokken) er en etude for klaver skrevet af Franz Liszt i 1838. Det er den tredje etude i en serie kaldt Grandes Etudes de Paganini, som er etuder baseret på melodier af Paganini. La Campanella er baseret på Paganinis violinkoncert i B-mol. Det er et programmatisk værk, som skildrer den ringende lyd af en lille klokke. Den er skrevet i G#-mol.

Etuden er et studie i tonespring på mere end en oktav. Enkelte steder springer højrehånden mellem to 16-delsnoder med en afstand på mere end to oktaver. Tempoet er allegretto. Selvom dette er hovedudfordringen i stykket, støder man også på andre vanskeligheder. Eksempler er triller for fjerde og femte finger, springende triller, hurtige kromatiske skalaer og oktaver samt gentagne 32-delsnoder.

Etuden starter stille og roligt og bygges gradvist op mod slutningen.

Musik
Holly Body

Holly Body, (Rochelle Trevis), (født 4. juni 1970) i Encino, Californien, er en amerikansk pornostjerne, stripper og callgirl. In sine tidlige film medvirkede hun som Holly "BJ" Morgan.

Biografi 
Holly voksede op i det hun selv beskriver som en "konservativ familie". Hendes forældre sov i hver sin seng, og sex var ikke et emne der nogensinde blev diskuteret.

I 1992 arbejdede hun som servitrice på en mexicansk restaurant i San Fernando Valley, da pornoinstruktøren/stjernen Rex Hickok (også kendt som Rex Cabo) henvendte sig til hende. På det tidspunkt gik hun på Santa Monica Community College og optrådte samtidig som bikini-danserinde og stripper.

Dengang var hendes hår blond. Efter et par år udenfor industrien blev hun eftersigende gift med en professionel amerikansk fodboldspiller, som spillede for Oakland Raiders. Hun vendte tilbage til pornoindustrien som brunette, nu med store brystimplantater.

Holly var en af 1990'ernes mest succesfulde pornostjerner, og hun medvirkede både i amerikanske og europæiske film. Hun valgte at forblive freelance (i modsætning til de fleste af hendes kolleger som arbejdede med et selskab under en eksklusiv kontrakt).

Omkring årtusindskiftet trak hun sig igen tilbage i et par år. Hun vendte tilbage i 2003, med endnu tydeligere plastikkirurgi, specielt i ansigtet.

Hun repræsenteres i øjeblikket i pornoindustrien via LA Direct Models.

Trivia 
 Holly tog sit "kunstnernavn" fra filmen Body Double af instruktør Brian De Palma, hvori Melanie Griffith spiller en erotisk danserinde ved navn Holly Body.

Eksterne henvisninger 

 Biografi hos Luke Is Back
 

Pornoskuespillere fra USA
Pornomodeller fra USA
Skuespillere fra Californien
Tony Scaglione

Tony Scaglione er en thrash metal trommeslager, og har været midlertidigt medlem af Slayer, men var også en af de stiftende medlemmer af Whiplash. Scaglione erstattede Slayer-trommeslageren Dave Lombardo i 1986 efter Lombardo tog en pause. Lombardo vendte tilbage i 1987 efter hans kone overbeviste ham om at det burde han gøre. Scaglione vendte tilbage til Whiplash, hvor han var medlem indtil deres opløsning i 1998.

Fodnoter 

Trommeslagere fra USA
Slayer
Haunting the Chapel

Haunting The Chapel er en ep af thrash metalbandet Slayer. Den blev udgivet i 1984 gennem Metal Blade Records. Selvom den oprindeligt kun indeholdt tre sange, viser ep'en alligevel bandets udvikling fra stilen på deres debutalbum, Show No Mercy, og betragtes som den første demonstration af den "klassiske" stil som bandet viste på de senere album.

Bandet optræder ofte med numrene Captor of Sin og Chemical Warfare live, hvoraf sidstnævnte ofte er en af de sidste sange.

Spor 
"Chemical Warfare" (Hanneman/King) – 6:01
"Captor of Sin" (Hanneman/King) – 3:27
"Haunting the Chapel" (Hanneman/King) – 3:57
"Aggressive Perfector" (Hanneman/King) – 3:31 (bonus på genudgivelsen; oprindeligt med på Metal Massacre Vol.3 opsamlingen)

Credits 
Tom Araya – Bas, Sang
Jeff Hanneman – Guitar
Kerry King – Guitar
Dave Lombardo – Trommer

Slayer-album
Album fra 1984
Jesus Saves

"Jesus Saves" er den femte sang på Slayer's album Reign in Blood fra 1986. Selvom albummet generelt er præget af hurtige guitarriffs, er "Jesus Saves" muligvis den hurtigste. Den starter i en fart som ved et begravelsesoptog, og accelererer derefter intenst, med en speciel konstrueret 9/8 del i midten. Sangens tekst (skrevet af guitarist Kerry King) handler om organiseret religion og den skinhellighed den medfører. Selvom den ikke er blevet hyldet i samme grad som mange af Slayers andre sange, betragtes "Jesus Saves" ofte som en fan-favorit, og bandet optræder stadig med den live.

Slayer-sange
Maccabi Haifa F.C.

Maccabi Haifa F.C. er en fodboldklub i Haifa, Israel.

Kendte tidligere spillere 
  Michael Zandberg

Kendte tidligere trænere 
  Jack Mansell 
  Avraham Grant 
  Itzhak Shum

           

Fodboldklubber i Israel
Etableret i 1913
Collage

En collage er et kunstværk af flere elementer. Picasso og Braque limede de første collager af avisudriv, stykker af malerier og skulpturer på lærred eller træ. I Danmark skabte Vilhelm Lundstrøm furore med billeder af pakkasser o.a.

Amatører kan skabe personlige og unikke værker. (Billedet viser en meget privat afskedsgave). Digitale værker kan laves fototeknisk og printes på canvas, men er ikke collager i ordets rette betydning. 

I Danmark er maleren Svend Huth Meyer kendt for sine collager af solblegede plakater.

Kunst
Lars Hall

Lars Hall er en dansk radiovært.

Lars Hall har bl.a. være ansat på Capital Radio, Radio Roskilde, Radio Fredericia, Radio Silkeborg, NRJ, The Voice, Radio 100FM og senest som studievært og music scheduler på TV 2 Radio.

Tjek fødselsår
Radioværter fra Danmark
Dansk Svømmeunion

Dansk Svømmeunion er et specialforbund under Danmarks Idræts-Forbund som har til formål at fremme svømmesport og livredning i Danmark. De sportsgrene der hører under Dansk Svømmeunion er svømning, livredning, vandpolo, synkronsvømning og udspring. Dansk Svømmeunions hovedkontor ligger i Idrættens Hus.

Dansk Svømmeunion er medlem af LEN og FINA, og er et blandt otte lande som var med til at stifte FINA i 1908.

Historie 
Forbundet blev stiftet 6. april 1907 under navnet Dansk Svømme- og Livredningsforbund (DSLF) på initiativ af overretssagfører Johan L. Nathansen. I starten bestod forbundet af kun tre københavnske klubber: Hermes, Go-on og Hellerup Idrætsklub. Formålet med forbundet var at afholde DM i svømning, samt at udbrede kendskabet til svømning og livredning. I 1937 blev DSLF delt op i to underafdelinger: Dansk Svømme-Forbund og Dansk Livrednings-Forbund. De to foreninger eksisterede sideløbende indtil 1. januar 1979, hvor de blev genforenet i DSLF. DSLF skiftede d. 11. januar 2002 navn til Dansk Svømmeunion i 2002.

Organisation 
I begyndelsen var DSLF (Dansk Svømme- og Livredningsforbund) en enkelt organisation, men efterhånden som den voksede blev der oprettet en række lokale underafdelinger, som var opdelt efter geografi. Først blev Jysk Svømmeforbund (senere Jysk Svømmeunion, JSU) oprettet i 1917, og derefter Københavns Svømmeunion (KSU) i 1918. I 1924 stiftedes Sjællands Svømmeunion (SSU) og Lolland Falsters Svømmeunion (senere Svømmeunion Storstrømmen, SUS) og 1925 fulgte Fyns Svømmeunion (FSU). I 1990 blev der vedtaget en ændring af unionens struktur, mod at få afskaffet de gamle lokale svømmeunioner. Disse blev endeligt afskaffet i 1994 og der blev dannet to repræsentantskaber, ét som skulle varetage Danske Svømmeunions interesser øst for Storebælt, Svømmeregion Øst (SRØ), og ét vest for Storebælt, Svømmeregion Vest (SRV). De to regioner blev nedlagt på repræsentantskabsmøder i foråret 2007, som følge af et forslag om en ny, forbedret struktur for Dansk Svømmeunion.

Formænd

Formænd for Dansk Svømme- og Livredningsforbund (1907-37) 
1907 - 1909 Johan Ludvig Nathansen 
1909 - 1910 Peder Lykkeberg 
1910 - 1920 Holger Louis Nielsen 
1920 - 1922 H.P. Lund 
1922 - 1923 Gunnar Fürstnow 
1923 - 1928 Holger Louis Nielsen 
1928 - 1935 Carl V. Petersen 
1935 - 1936 August Jensen 
1936 - 1937 Niels Jagd

Formål 
Dansk Svømmeunion forvalter midler fra DIF til svømmesporten landet over, og skal bl.a. varetage følgende opgaver:
 arbejde for at give alle mulighed for at kunne dyrke svømning på såvel motions- som eliteplan
 arbejde for at forhindre drukneulykker ved at undervise i livredning og selvredning
 udbrede kendskab til svømmeregler på dansk efter FINAs retningslinjer
 sørge for afvikling af og før tilsyn med danske mesterskaber, landskampe og lignende aktiviteter
De aktiviteter der, udover svømning, hører under Dansk Svømmeunion er udspring, synkronsvømning, vandpolo og livredning.

Se også 
 Danske rekorder i svømning

Eksterne henvisninger 
 Dansk Svømmeunions organisationsside
 Svømmesport - drevet ad Dansk Svømmeunion

Svømmeunion
Svømmeunion
Svømmesportsorganisationer
Knud Larsen (modstandsmand)

Knud Larsen (13. januar 1911 i Båring – 9. september 1944 i København), dæknavn "Bergstrøm", blev en kort tid leder af Holger Danske under besættelsen.

Knud Larsen var født 1911 i Baaring, læreruddannet 1932 fra Tønder Statsseminarium og var lærer ved Hellig Kors Skole i København.

Han kom fra BOPA med sin gruppe af sabotører i februar 1944 og blev leder af Holger Danske juni 1944. De tidligere ledere af Holger Danske var enten flygtet til Sverige eller arresteret.

Knud Larsen blev fanget 4. september 1944 og døde 4-5 dage efter i Vestre Fængsel på grund af voldsom tortur.

Kilder 
 Knud Larsen i Modstandsdatabasen

Lærere fra Danmark
Personer fra Danmark myrdet af Nazi-Tyskland
Danskere i 1900-tallet
Medlemmer af Holger Danske
Modstandsfolk fra Dansk Samling
Kongens Have

Kongens Have eller Rosenborg Slotshave er Københavns mest benyttede park. Den blev anlagt i 1606 samtidig med at Rosenborg Slot blev opført.

Christian 4. beordrede et større stykke jord ryddet for huse og haver for i 1600 tallet at bygge et lysthus og anlægge en have, der skulle forsyne hoffet med blomster, frugter og grøntsager. Barokstilen var populær, og Kongens Have blev indrettet symmetrisk med lindealleer: Damegangen og Kavalergangen.

I haven står der mange skulpturer. Både fra barokken og en række nyligt opsatte af sten og metal.


Galleri

Litteratur 
 Godfred Hartmann, Kongens Have – En lystvandring gennem 350 år, Gyldendal, 1971. .

Kilder

Eksterne henvisninger 

 Slots- og Ejendomsstyrelsen
 Kulturarvsstyrelsen
 Trylletromler/Zoetropes - Pavillon MAA 1:1 i arkitekturbilleder.dk 
 Side om Pavillonerne i Kongens Have

Indre By (København)
Parker i København
Etableret i 1606